Cel mai mare „risc“ pentru semnarea acordului dintre Vodafone și Telekom: Gigantul Vodafone ar fi reluat discuțiile cu UPC pentru o fuziune astăzi, 08:00 Autor: Adrian Seceleanu Cel mai mare „risc“ pentru semnarea acordului cu Telekom din România este reprezentat de reluarea discuțiilor la nivel global între Vodafone și UPC pentru o alianță care dacă se va semna, ar reconfigura piața locală de comunicații.  Vodafone, al doilea jucător de pe piața locală de telefonie mobilă, și singurul gigant de pe piața locală care nu are în portofoliu servicii fixe de televiziune și de internet fix pentru clienții de retail, negociază cu Telekom România un contract care să-i ofere acces la rețeaua fixă a grupului, care să-i ofere acces la promițătoarea piață de servicii convergente fix-mobil, au declarat pentru ZF mai multe surse din industrie.